proxectonos/corpus_dominio_legal_administrativo_tmp huggingface dataset:
RESOLUCIÓN do 26 de novembro de 2014, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2013, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda — III. Outras disposicións — 02/12/2014

De conformidade co establecido na norma 7.3 dos criterios de repartición do Fondo de Acción Social para o exercicio económico do ano 2013, relativos á axuda para a atención de persoas con discapacidade, aprobados polo Consello da Xunta de Galicia do 8 de maio de 2014 e publicados por Resolución da Dirección Xeral da Función Pública do 9 de maio de 2014 (DOG nº 92, do 15 de maio), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 14 de outubro de 2014 (
Diario Oficial de Galicia
nº 200, do 20 de outubro) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do Fondo de Acción Social do exercicio económico do ano 2013.
Segundo. Facer públicas as listaxes definitivas de axudas aprobadas e denegadas dos criterios de repartición Fondo de Acción Social do exercicio económico 2013 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto as persoas solicitantes deberan introducir nos espazos habilitados para o efecto o NIF e mais o código de impresión da súa solicitude.
Terceiro. Contra a resolución as persoas interesadas poderán interpoñer recurso de alzada ante a conselleira de Facenda no prazo dun mes contado desde o día seguinte ao da data de publicación desta resolución no
Diario Oficial de Galicia
, de acordo co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 26 de novembro de 2014
RESOLUCIÓN do 6 de novembro de 2014 de cesamento dun membro do Comité Autonómico de Ética da Investigación de Galicia e nomeamento do seu substituto.
Consellería de Sanidade — II. Autoridades e persoal — 01/12/2014

A Secretaría do Comité Ético de Investigación Clínica de Galicia enviou o 4 de novembro de 2014 un escrito á Secretaría Xeral Técnica da Consellería de Sanidade no cal comunica o cesamento por petición propia dun membro dese comité, Marta Gil Pérez.
Antecedentes.
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que os membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
En aplicación do que dispón este artigo, mediante a Resolución do 17 de setembro de 2013, que se publicou no DOG núm. 181, do 23 de setembro, concedeuse a acreditación do Comité Autonómico de Ética de Investigación de Galicia, estableceuse a súa sede e nomeáronse como membros as persoas que se relacionaban no seu anexo. Entre elas figuraba Marta Gil Pérez, licenciada en dereito, procedente do Departamento Territorial de Sanidade da Coruña.
Consideracións legais e técnicas.
O número 7 do artigo 5 do citado Decreto 63/2013, do 11 de abril, dispón que o nomeamento se efectuará por un período coincidente co de vixencia da acreditación do Comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o Comité, ou ben por incumprimento notorio das súas funcións, a criterio do Comité, e logo de audiencia do/a interesado/a.
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Marta Gil Pérez, por petición propia, como membro do Comité Autonómico de Ética de Investigación de Galicia.
Así mesmo, nomear a Pablo Nimo Ríos, licenciado en dereito, procedente da Secretaría Xeral Técnica da Consellería de Sanidade, coa finalidade de manter os requisitos para a acreditación dese comité.
Santiago de Compostela, 6 de novembro de 2014
RESOLUCION do 24 de novembro de 2014, da Secretaría Xeral de Medio Rural e Montes, pola que se dá publicidade ás axudas concedidas ao abeiro da Orde do 30 de decembro de 2013, pola que se establecen as bases reguladoras e se convocan para o ano 2014 as axudas para o fomento do asociacionismo na utilización de maquinaria en réxime asociativo en Galicia, e da Orde do 4 de agosto de 2014, pola que se convocan novamente para o ano 2014 as axudas para o fomento do asociacionismo na utilización de maquinaria en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Consellería do Medio Rural e do Mar — III. Outras disposicións — 02/12/2014

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario ao que se imputen, finalidade da subvención, beneficiario e cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 30 de decembro de 2013 pola que se establecen as bases reguladoras e se convocan para o ano 2014 as axudas para o fomento do asociacionismo na utilización de maquinaria en réxime asociativoen Galicia e a Orde do 4 de agosto de 2014 pola que se convocan novamente para o ano 2014 as axudas para o fomento do asociacionismo na utilización de maquinaria en réxime asociativo en Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e que figuran como anexo nesta resolución.
Santiago de Compostela, 24 de novembro de 2014
Convocatoria:
Orde do 30 de decembro de 2013 pola que se establecen as bases reguladoras e se convocan para o ano 2014 as axudas para o fomento do asociacionismo na utilización de maquinaria en réxime asociativo en Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Aplicación orzamentaria:
12.22.712C 770.0 (CP 2007 00425), dotada cun crédito total de 100.000 euros (75 % Feader, 12,13 % Magrama, 12,87 % Xunta de Galicia).
Finalidade: utilización de maquinaria en réxime asociativo.
Beneficiarios/as e subvención:
Convocatoria:
Orde do 4 de agosto de 2014 pola que se convocan novamente para o ano 2014 as axudas para o fomento do asociacionismo na utilización de maquinaria en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Aplicación orzamentaria:
12.22.712C 770.0 (CP 2007 00425), dotada cun crédito total de 1.742.375,07 euros (75 % Feader, 12,13 % Magrama, 12,87 % Xunta de Galicia).
Finalidade: utilización de maquinaria en réxime asociativo.
Beneficiarios/as e subvencións:
RESOLUCIÓN do 11 de setembro de 2014 pola que se fan públicos os convenios de colaboración asinados no segundo cuadrimestre do ano 2014.
Portos de Galicia — III. Outras disposicións — 24/09/2014

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no segundo cuadrimestre do ano 2014 e que se relacionan no anexo a esta resolución.
Santiago de Compostela, 11 de setembro de 2014
RESOLUCIÓN do 8 de setembro de 2014, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2014.
Consellería de Sanidade — III. Outras disposicións — 16/09/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2014, que se incorpora como anexo a esta resolución.
Santiago de Compostela, 8 de setembro de 2014
RESOLUCIÓN do 28 de agosto de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 16/09/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel cualificado.
2. Entidade organizadora:
Academia A Mariña.
3. Datas:
Os días 6, 7, 8, 9, 10, 11, 13 e 14 de outubro de 2014.
4. Lugar de realización:
INTEC.
Avda. da Mahía, nº 106, baixo, Bertamiráns.
15220 Ames (A Coruña).
5. Número de prazas:
Máximo 30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas, non clasificados como moi tóxicos.
7. Criterios de selección:
Por rigorosa orde de recepción da solicitude de inscrición.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 28 de agosto de 2014
RESOLUCIÓN do 8 de setembro de 2014, conxunta da Dirección Xeral de Avaliación e Reforma Administrativa e da Dirección Xeral da Función Pública, pola que se dá publicidade ao Acordo do Consello da Xunta de Galicia do 24 de xullo de 2014 polo que se aproba o Código ético institucional da Xunta de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 19/09/2014

O Consello da Xunta de Galicia, na súa reunión do 24 de xullo de 2014, adoptou o acordo polo que se aproba o Código ético institucional da Xunta de Galicia.
Para o seu coñecemento xeral, a Dirección Xeral de Avaliación e Reforma Administrativa e a Dirección Xeral da Función Pública resolven dispor a publicación do Código ético institucional da Xunta de Galicia no
Diario Oficial de Galicia
, como anexo á presente resolución.
Santiago de Compostela, 8 de setembro de 2014
Natalia Prieto Viso
José María Barreiro Díaz
Directora xeral de Avaliación e Reforma Administrativa
Director xeral da Función Pública
RESOLUCIÓN do 3 de decembro de 2014 pola que se procede á publicación dos requirimentos de emenda de documentación xustificativa das subvencións concedidas ao abeiro da Resolución do 23 de decembro de 2013 pola que se establecen as bases reguladoras e se anuncia a convocatoria anticipada de subvencións de aforro e eficiencia enerxética para proxectos de renovación das instalacións de iluminación pública exterior existentes nos concellos de Galicia (Diario Oficial de Galicia número 18, do 28 de xaneiro de 2014).
Instituto Enerxético de Galicia — III. Outras disposicións — 05/12/2014

O órgano instrutor do procedemento administrativo está a comprobar a documentación xustificativa do investimento levado a cabo polos concellos de Galicia que se acolleron á presente convocatoria de axudas.
Identificáronse varios expedientes que non reúnen algún dos requisitos exixidos nesta convocatoria para a correcta xustificación da subvención, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón: «Tales requirimentos de emenda serán notificados de acordo co establecido na Lei 30/1992; porén, de conformidade co establecido no artigo 59.6.b da devandita lei, poderase substituír a notificación individual pola publicación no
Diario Oficial de Galicia
e a través do taboleiro electrónico habilitado para estes efectos na páxina web do Inega (www.inega.es), onde se establecerá o contido pormenorizado do requirimento que se fai. Poderase facer indicación expresa de que os seguintes actos administrativos do procedemento serán notificados a través do citado taboleiro».
En virtude do anterior,
Primeiro. Ordenar a publicación no
Diario Oficial de Galicia
(DOG) daquelas subvencións en que se aprecia a existencia de defectos na xustificación e deben ser obxecto de emenda, segundo se recolle no anexo desta resolución.
Segundo. Requirir os solicitantes incluídos no dito anexo para que, no prazo de dez (10) días hábiles contados desde o seguinte ao da publicación da presente resolución no
Diario Oficial de Galicia
, emenden a falta ou acheguen os documentos preceptivos conforme se lles indique na información detallada do requirimento dispoñible no taboleiro electrónico, ao cal se accederá a través da aplicación informática habilitada para estas axudas co usuario e contrasinal do solicitante, desde a páxina web do Instituto Enerxético de Galicia (www.inega.es), na epígrafe «Axudas Concellos Iluminación Exterior 2014».
Terceiro. De acordo co disposto no artigo 61.1 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, no suposto de falta de xustificación ou xustificación insuficiente producirase a perda do dereito ao cobramento total ou parcial da subvención, así como a exixencia de reintegro e demais responsabilidades establecidas na Lei 9/2007, de subvencións de Galicia.
Santiago de Compostela, 3 de decembro de 2014
RESOLUCIÓN do 10 de setembro de 2014 pola que se dá publicidade aos convenios de colaboración subscritos por este organismo no segundo cuadrimestre do ano 2014.
Instituto Galego de Seguridade e Saúde Laboral — III. Outras disposicións — 29/09/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2014, que se incorpora como anexo a esta resolución.
Santiago de Compostela, 10 de setembro de 2014
RESOLUCIÓN do 15 de setembro de 2014 pola que se lles dá publicidade aos convenios de colaboración subscritos por este ente público no segundo cuadrimestre de 2014.
Instituto Enerxético de Galicia — III. Outras disposicións — 29/09/2014

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), acórdase darlles publicidade aos convenios de colaboración subscritos polo Instituto Enerxético de Galicia (Inega) no segundo cuadrimestre do ano 2014 e que se relacionan no anexo a esta resolución.
Santiago de Compostela, 15 de setembro de 2014
Nº: 1.
Título. Convenio de colaboración entre a Axencia Galega de Desenvolvemento Rural (Agader) e o Inega para a xestión das subvencións para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader).
Obxecto. A xestión das subvencións para proxectos de equipamentos térmicos de biomasa, nos termos previstos na Resolución do 8 de maio de 2014, do director de Agader, pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa e se anuncia a convocatoria para o ano 2014.
Sinatura: 9 de maio de 2014.
Importe: 0,00 €.
Nº: 2.
Título. Convenio de colaboración entre o Inega e a Federación Galega de Municipios e Provincias (Fegamp) para apoio e asesoramento aos concellos en materia de subministración e comercialización de enerxía eléctrica, aforro enerxético e implantación de enerxías renovables.
Obxecto. Crear unha unidade de aforro eléctrico local e establecer as bases de colaboración entre o Inega e a Fegamp para o apoio e asesoramento aos concellos de Galicia en materia de subministración e comercialización de enerxía eléctrica, aforro e eficiencia enerxética, así como na implantación de proxectos de enerxías renovables nas instalación de titularidade municipal.
Sinatura: 19 de xuño de 2014.
Importe: 18.750 €.
RESOLUCIÓN do 18 de setembro de 2014, da Secretaría Xeral Técnica da Consellería de Traballo e Benestar, pola que se dá publicidade aos convenios de colaboración subscritos por esta consellería no segundo cuadrimestre do ano 2014.
Consellería de Traballo e Benestar — III. Outras disposicións — 29/09/2014

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o segundo cuadrimestre do ano 2014, que se incorpora como anexo a esta resolución.
Santiago de Compostela, 18 de setembro de 2014
RESOLUCIÓN do 17 de setembro de 2014 pola que se procede á publicación das subvencións concedidas no ano 2013 a entidades de acción voluntaria e a entidades locais, ao abeiro da Orde do 26 de febreiro de 2014, pola que se establecen as bases que rexen as subvencións enmarcadas no programa Servizo de Voluntariado Xuvenil.
Consellería de Traballo e Benestar — III. Outras disposicións — 29/09/2014

Mediante a Orde do 26 de febreiro de 2014 regúlanse as bases que rexerán as subvenciones dirixidas a entidades de acción voluntaria e a entidades locais, enmarcadas no programa Servizo de Voluntariado Xuvenil para o ano 2014. As subvencións faranse efectivas con cargo á aplicación orzamentaria 11.06.312F.481.0 (proxecto 2014 00586), por un importe de 270.000 € (douscentos setenta mil euros) para as entidades de acción voluntaria, e á aplicación 11.06.312F.460.0 (proxecto 2014 00586), por un importe de 170.500 € (cento setenta mil cincocentos euros) para entidades locais.
En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 9.1 da Orde do 15 de maio de 2013 e co artigo 15 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria e a entidades locais enmarcadas no programa Servizo de Voluntariado Xuvenil para o ano 2014, mediante resolución do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 26 de febreiro de 2014. A relación de subvencións concedidas figuran como anexo I desta resolución.
Santiago de Compostela, 17 de setembro de 2014
RESOLUCIÓN do 22 de setembro de 2014, da Dirección Xeral de Educación, Formación Profesional e Innovación Educativa, pola que se amplía o prazo de solicitude para participar no Plan Proxecta conforme o establecido na Resolución do 20 de maio de 2014 pola que se regula o Plan Proxecta e se establecen as bases para a participación dos centros docentes sostidos con fondos públicos dependentes desta consellería durante o curso escolar 2014/15.
Consellería de Cultura, Educación e Ordenación Universitaria — III. Outras disposicións — 29/09/2014

Por esta resolución amplíase ata o 15 de outubro de 2014, inclusive, o prazo de solicitude establecido no artigo 8.4 da Resolución de 20 de maio de 2014, da Dirección Xeral de Educación, Formación Profesional e Innovación Educativa, pola que se regula o Plan Proxecta e se establecen as bases para a participación dos centros docentes sostidos con fondos públicos dependentes da Consellería de Cultura, Educación e Ordenación Universitaria durante o curso escolar 2014/15.
Santiago de Compostela, 22 de setembro de 2014
RESOLUCIÓN do 19 de setembro de 2014, da Dirección Xeral de Educación, Formación Profesional e Innovación Educativa, pola que se fai pública a autorización da nova relación de seccións bilingües no curso 2014/15 en centros sustentados con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 29/09/2014

A Orde do 12 de maio de 2011 (DOG do 20) regula as seccións bilingües en centros sustentados con fondos públicos.
Unha vez finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do próximo curso 2014/15, segundo o disposto no artigo 12.2.
En consecuencia, a Dirección Xeral de Educación, Formación Profesional e innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Educación e Ordenación Universitaria, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 107.1, 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de setembro de 2014
ORDE do 19 de setembro de 2014 pola que se fai pública a ampliación do importe do crédito existente para a concesión das axudas previstas na Orde do 20 de marzo de 2014 pola que se establece o procedemento de concesión, baixo o réxime de concorrencia non competitiva, de axudas destinadas ao alumnado que curse estudos universitarios, no curso académico 2013/14, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos.
Consellería de Cultura, Educación e Ordenación Universitaria — III. Outras disposicións — 29/09/2014

A Orde do 20 de marzo de 2014 (DOG do 2 de abril) pola que se establece o procedemento de concesión, baixo o réxime de concorrencia non competitiva, de axudas destinadas ao alumnado que curse estudos universitarios, no curso académico 2013/14, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos, establece no seu artigo 2 un orzamento total de 91.000 euros para a concesión destas axudas.
Porén, o mesmo artigo establece que tal cantidade poderá ser incrementada de acordo coas dispoñibilidades económicas da consellería, de conformidade cos supostos recollidos na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o Regulamento da Lei 9/2007.
Dado que existe remanente doutras convocatorias financiadas con cargo ao mesmo crédito, procede a ampliación da contía en 42.500 euros.
Por todo o exposto,
Artigo 1. Ampliación de crédito
Amplíase o importe total do crédito para o financiamento das axudas previstas na Orde do 20 de marzo de 2014 pola que se establece o procedemento de concesión, baixo o réxime de concorrencia non competitiva, de axudas destinadas ao alumnado que curse estudos universitarios, no curso académico 2013/14, nas universidades do Sistema universitario de Galicia, que por causa sobrevida ou imprevista teña dificultades económicas para continuar estudos, na aplicación orzamentaria 09.40.422C.480.0, por un importe global de 42.500 euros.
Artigo 2. Prazo de solicitude
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de setembro de 2014
RESOLUCIÓN do 10 de setembro de 2014, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no segundo cuadrimestre do ano 2014.
Consellería de Facenda — III. Outras disposicións — 18/09/2014

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único. Darlle publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2014, e que se incorpora como anexo a esta resolución.
Santiago de Compostela, 10 de setembro de 2014
CORRECCIÓN de erros. Decreto 107/2014, do 4 de setembro, polo que se regulan aspectos específicos da formación profesional básica das ensinanzas de formación profesional do sistema educativo en Galicia e se establecen vinte e un currículos de títulos profesionais básicos.
Consellería de Cultura, Educación e Ordenación Universitaria — I. Disposicións xerais — 17/09/2014

Advertido erro no decreto antes citado, na versión en castelán, publicada no
Diario Oficial de Galicia
núm. 175, do 15 de setembro de 2014.
Faise a corrección na versión do DOG neste idioma. Tal corrección non procede en galego.
RESOLUCIÓN do 5 de setembro de 2014 pola que se dá publicidade aos convenios de colaboración subscritos no segundo cuadrimestre do ano 2014.
Augas de Galicia — III. Outras disposicións — 24/09/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2014 e que se incorpora como anexo a esta resolución.
Santiago de Compostela, 5 de setembro de 2014
RESOLUCIÓN do 15 de setembro de 2014 pola que se dá publicidade aos convenios de colaboración subscritos no segundo cuadrimestre do ano 2014.
Consello da Cultura Galega — III. Outras disposicións — 24/09/2014

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no segundo cuadrimestre do ano 2014, os cales se relacionan no anexo a esta resolución.
Santiago de Compostela, 15 de setembro de 2014
ORDE do 27 de agosto de 2014 pola que se crea o Rexistro Auxiliar na Sección de Mediación, Arbitraxe e Conciliación (SMAC) de Ourense, dependente da Consellería de Traballo e Benestar.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2014

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente logo de informe da oficina do Rexistro Xeral.
A Sección de Mediación, Arbitraxe e Conciliación é a unidade encargada de levar a cabo as conciliacións previas á vía xurisdicional social nos procedementos recollidos nos artigos 63 e seguintes da Lei 13/2011, do 11 de outubro, reguladora da xurisdición social.
A Sección de Mediación, Arbitraxe e Conciliación, dependente da Xefatura Territorial da Consellería de Traballo e Benestar de Ourense encóntrase na rúa Concello, nº 4 de Ourense e por tanto fóra do resto de dependencias desta xefatura territorial situadas na avenida da Habana nº 79 da mesma localidade.
Conforme o anterior, resulta preciso proceder á creación do Rexistro na Sección de Mediación, Arbitraxe e Conciliación (SMAC), sito na rúa Concello, nº 4 no concello de Ourense.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Créase o Rexistro auxiliar na Sección de Mediación, Arbitraxe e Conciliación (SMAC), sito na rúa Concello, nº 4 no concello de Ourense.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de agosto de 2014
RESOLUCIÓN do 27 de agosto de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 9/2014, do 9 de maio, xeral de telecomunicacións.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 27 de agosto de 2014
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión que tivo lugar o día 17 de xullo de 2014 adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 5, 10.2, 29.3, 32, 34, 35, 36, disposición adicional décimo cuarta, disposicións transitorias sétima, novena e décimo segunda e disposición derradeira novena da Lei 9/2014, do 9 de maio, xeral de telecomunicacións.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Madrid, 17 de xullo de 2014
RESOLUCIÓN do 29 de agosto de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 19/09/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Datas:
Setembro: 29, 30.
Outubro: 1.
4. Lugar de celebración:
Hotel Ceao Express.
Rúa dos Canteiros, s/n.
27003 (Lugo).
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 29 de agosto de 2014
Entidade organizadora: Sanea Control, S.L.
Datas:
Setembro: 29, 30.
Outubro: 1.
Lugar de celebración do curso:
Hotel Ceao Express.
Rúa dos Canteiros, s/n.
27003 (Lugo).
Duración: 20 horas teórico/prácticas e 1 hora de avaliación.
Horario: das 9.00 ás 16.30 horas.
Nº de prazas: máximo 25 alumnos.
Presentación de solicitudes:
Enviarase, como data límite o 22 de setembro de 2014, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L, avenida da Mahía, 106, baixo, 15220 Bertamiráns, Ames (A Coruña). Tel.: 981 88 69 24/639 60 63 81. Fax: 881 24 29 45, correo electrónico saneacontrol@sanea.org
Criterio de selección: por rigorosa orde de recepción da solicitude.
RESOLUCIÓN do 9 de setembro de 2014 pola que se dá publicidade ás axudas concedidas ao amparo da Resolución do 28 de abril de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos para apoio, promoción e difusión das festas declaradas de interese turístico de Galicia, e se procede á súa convocatoria para o ano 2014.
Axencia Turismo de Galicia — III. Outras disposicións — 17/09/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 19 das bases reguladoras da convocatoria,
Facer público no Diario Oficial de Galicia e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.760.0, crédito orzamentario 300.000 €, que figuran no anexo desta resolución, concedidas ao abeiro da Resolución do 28 de abril de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos para apoio, promoción e difusión das festas declaradas de interese turístico de Galicia, e se procede á súa convocatoria para o ano 2014.
Santiago de Compostela, 9 de setembro de 2014
CORRECCIÓN de erros. Orde do 29 de xuño de 2000 pola que se acorda a denegación da prórroga e extinción de diversas concesións administrativas que amparan os parques de cultivo de moluscos da zona do Carril, distrito marítimo de Vilagarcía de Arousa (Pontevedra).
Consellería do Medio Rural e do Mar — III. Outras disposicións — 17/09/2014

Advertido erro na mencionada orde, publicada no DOG núm. 145, do xoves 27 de xullo de 2000, procede facer a seguinte corrección:
No anexo á dita orde, na relación de concesións, deben engadirse as que se citan a continuación:
RESOLUCIÓN do 2 de setembro de 2014 pola que se dá publicidade aos convenios de colaboración subscritos por esta axencia no segundo cuadrimestre do ano 2014.
Axencia Galega de Infraestruturas — III. Outras disposicións — 15/09/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no segundo cuadrimestre do ano 2014 que se incorpora como anexo a esta resolución.
Santiago de Compostela, 2 de setembro de 2014
RESOLUCIÓN do 11 de setembro de 2014 pola que se dá publicidade ás axudas concedidas ao abeiro da Resolución do 4 de marzo de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro e se procede á súa convocatoria para o ano 2014.
Axencia Turismo de Galicia — III. Outras disposicións — 17/09/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, así como no artigo 19 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.460.0, crédito orzamentario 175.000 €, que figuran no anexo desta resolución, concedidas ao abeiro da Resolución do 4 de marzo de 2014 pola que se establecen as bases reguladoras para a concesión, en réxime de concorrencia non competitiva, das subvencións a concellos declarados municipios turísticos, para a contratación de persoal nas oficinas de turismo nos meses de xuño, xullo, agosto e setembro e se procede á súa convocatoria para o ano 2014.
Santiago de Compostela, 11 de setembro de 2014
ORDE do 8 de setembro de 2014 pola que se modifica a Orde do 16 de maio de 2014 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o 2014 (código de procedemento CT 211B).
Consellería de Cultura, Educación e Ordenación Universitaria — III. Outras disposicións — 15/09/2014

Con data do 28 de maio de 2014 (DOG número 101) publicouse a Orde do 16 de maio de 2014 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o 2014.
No artigo 9.2 da devandita orde establecíase que os beneficiarios da subvención quedan obrigados a acreditar a realización dos proxectos subvencionados e a xustificar a totalidade do orzamento do proxecto antes do 1 de outubro de 2014.
Tendo en conta a data de resolución das devanditas axudas, motivada polo elevado volume de solicitudes recibidas e os atrasos experimentados na tramitación das emendas, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario introducir modificacións no artigo 9.2 da Orde do 16 de maio.
Visto o anterior,
Artigo 1. Ampliación do prazo de xustificación
Ampliar ata o 31 de outubro de 2014, inclusive, o prazo previsto no artigo 9.2 da Orde do 16 de maio, para acreditar a realización dos proxectos subvencionados e xustificar a totalidade do orzamento do proxecto.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de setembro de 2014
RESOLUCIÓN do 5 de setembro de 2014 pola que se ordena a publicación do Acordo do Consello da Xunta de Galicia do 4 de setembro de 2014 polo que se aproba a modificación da relación de postos de traballo da Consellería do Medio Rural e do Mar.
Consellería de Facenda — III. Outras disposicións — 15/09/2014

A aprobación da modificación da relación de postos de traballo da Consellería do Medio Rural e do Mar xustifícase pola execución do auto do Xulgado do Social número 3 de Ourense, do 28 de outubro de 2013 (execución: 243/2009), polo que se require a Xunta de Galicia para que se proceda á execución da Sentenza do 8 de maio de 2009.
Este pronunciamento xudicial determina que debe continuar a execución da sentenza e modificar a RPT que foi publicada mediante a Resolución do 26 de xullo de 2013, pola que se ordena a publicación do Acordo do Consello da Xunta de Galicia do 24 de xullo de 2013, polo que se aproba a relación de postos de traballo da Consellería do Medio Rural e do Mar (DOG do 2 de agosto), en canto a crear ou adaptar o posto de traballo ocupado polo demandante como xefatura de negociado nivel 18.
En consecuencia, por proposta da Consellería do Medio Rural e do Mar, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de setembro de 2014, adoptou o seguinte acordo:
Primeiro. Apróbase a modificación da relación de postos de traballo da Consellería do Medio Rural e do Mar, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
.
Visto o acordo adoptado polo Consello da Xunta de Galicia na súa reunión do 4 de setembro de 2014, relativo á aprobación da modificación da relación de postos de traballo da Consellería do Medio Rural e do Mar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 5 de setembro de 2014
CÓDIGO - DESCRICIÓN DAS FORMAS DE PROVISIÓN
C CONCURSO.
CÓDIGO - DESCRICIÓN DOUTRAS ADMINISTRACIÓNS
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
RESOLUCIÓN do 5 de setembro de 2014 pola que se ordena a publicación do Acordo do Consello da Xunta de Galicia do 4 de setembro de 2014 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda — III. Outras disposicións — 15/09/2014

A aprobación da modificación da relación de postos de traballo da Consellería de Sanidade e do Servizo Galego de Saúde xustifícase por necesidades organizativas e funcionais da consellería e do organismo autónomo.
En consecuencia, por proposta da Consellería de Sanidade, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de setembro de 2014, adoptou o seguinte acordo:
Primeiro. Apróbase a modificación da relación de postos de traballo da Consellería de Sanidade e do Servizo Galego de Saúde, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de setembro de 2014, relativo á aprobación da modificación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 5 de setembro de 2014
CÓDIGO - DESCRICIÓN DAS FORMAS DE PROVISIÓN
C CONCURSO
LD LIBRE DESIGNACIÓN
CÓDIGO - DESCRICIÓN DAS FORMACIÓNS ESPECÍFICAS
501 LCDO. DEREITO (MÉRITO).
640 PARA PERSOAL DOUTRA ADMINISTRACIÓN, CURSO DE PERFECCIONAMENTO DE GALEGO (R.I.).
CÓDIGO - DESCRICIÓN DOUTRAS ADMINISTRACIÓNS
A16 ADSCRICIÓN INDISTINTA A FUNCIONARIOS DA XUNTA DE GALICIA, ESTADO E CC.AA. E PERSOAL ESTATUTARIO DO SERGAS.
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
CÓDIGO - DESCRICIÓN DE CORPOS E ESCALAS DA LEI 17/1989
1. CORPO FACULTATIVO SUPERIOR DA XUNTA DE GALICIA:
1.2. ESCALA DE SAÚDE PÚBLICA E ADMINISTRACIÓN SANITARIA:
1.2.9. CLASE DE INSPECTORES MÉDICOS.
1.2.10. CLASE DE INSPECTORES FARMACÉUTICOS.